ทองมาขึ้นแท่นเศรษฐีหุ้นไทยปี53
ทองมาเจ้าของพฤกษา เรียลเอสเตทคว้าแชมป์เศรษฐีหุ้นไทยปี53รวย 3.1 หมื่นล้าน มาลีนนท์ครองแชมป์ตระกูลถือหุ้นรวมกันรวยสุด4.4หมื่นล้าน
14 ธ.ค. 2553

ทองมาเจ้าของพฤกษา เรียลเอสเตทคว้าแชมป์เศรษฐีหุ้นไทยปี53รวย 3.1 หมื่นล้าน มาลีนนท์ครองแชมป์ตระกูลถือหุ้นรวมกันรวยสุด4.4หมื่นล้าน 
วารสารการเงินธนาคาร ฉบับเดือนธันวาคม 2553 รายงานการจัดอันดับเศรษฐีหุ้นไทยปีนี้ว่า ตำแหน่งแชมป์เศรษฐีหุ้นไทยตกเป็นของ ทองมา  วิจิตรพงศ์พันธุ์ ประธานกรรมการบริหาร และกรรมการผู้จัดการ บมจ.พฤกษา เรียลเอสเตท  (PS) ถือครองหุ้นมูลค่ารวม 31,422.25  ล้านบาท   รวยเพิ่มขึ้น 15,591.83  ล้านบาท หรือ 98.49%  
อันดับ 2  คีรี กาญจนพาสน์  ประธานกรรมการ บมจ.บีทีเอส กรุ๊ป โฮลดิ้งส์(BTS)ถือครองหุ้นของบริษัทมูลค่ารวม 17,816.15 ล้านบาท ก้าวกระโดดจากอันดับ 1,631 ในปีที่แล้ว รวยเพิ่มขึ้น 17,782.08  ล้านบาท หรือ 52,194.11% และยังรั้งตำแหน่งแชมป์เศรษฐีหุ้นไทยที่มีมูลค่าหุ้นเพิ่มขึ้นสูงสุดอีกตำแหน่ง
อันดับ3 อนันต์ อัศวโภคิน ประธานกรรมการและกรรมการผู้จัดการ บมจ.แลนด์ แอนด์ เฮาส์เจ้าของแชมป์เศรษฐีหุ้นไทย  7 ปีซ้อน ถือครองหุ้นมูลค่ารวม 17,635.31  ล้านบาท รวยเพิ่มขึ้น 1,667.96 ล้านบาท หรือ 10.45% 
อันดับ4 ประวิทย์ มาลีนนท์  แห่งช่อง 3 ยึดตำแหน่งเศรษฐีหุ้นอันดับ 4 ไว้ได้เป็นปีที่ 3 ติดต่อกัน ถือครองหุ้นบมจ.บีอีซี เวิลด์ (BEC) มีมูลค่าเพิ่มขึ้น 3,688.66  ล้านบาท หรือ 71.46%  รวยเพิ่มขึ้น 8,850.50  ล้านบาท 
อันดับ5 วรวิทย์ วีรบวรพงศ์  เจ้าของสยามแก๊สโดยถือครองหุ้น บมจ.สยามแก๊ส แอนด์ ปิโตรเคมีคัลส์  (SGP)  54.13% รวมมูลค่า 8,793.67  ล้านบาทรวยเพิ่มขึ้น 4,473.97 ล้านบาท  หรือ 103.57% 
อันดับ6 นิติ โอสถานุเคราะห์ ทายาทโอสถสภา ถือครองหุ้นมูลค่ารวม 7,701.26 ล้านบาท รวยเพิ่มขึ้น 1,967.69 ล้านบาท หรือ 34.32%   
อันดับ7 วิโรจน์ ธนาลงกรณ์  เจ้าของธุรกิจเสื้อชั้นในยี่ห้อซาบีนาถือครองหุ้นรวม  6,328.48 ล้านบาท รวยเพิ่มขึ้น 1,947.88 ล้านบาท หรือ 44.47%      
เศรษฐีหุ้นอันดับ 8-10 ปีนี้ตกเป็นของ 3 พี่น้องแห่งตระกูลมาลีนนท์ถือครอง หุ้น บมจ.บีอีซี เวิล์ด (BEC) ใกล้เคียงกัน 
อันดับ8 ประชุม มาลีนนท์ ถือครองหุ้นมูลค่า 6,148.51 ล้านบาท รวยเพิ่มขึ้น 2,550.20  ล้านบาท หรือ 70.87% อันดับ 9 รัตนา มาลีนนท์ ถือหุ้นครองหุ้นมูลค่า 6,130.08 ล้านบาท รวยเพิ่มขึ้น 2,548.27  ล้านบาท หรือ 71.14%   และอันดับ 10 อัมพร มาลีนนท์ ถือครองหุ้นรวมมูลค่า  6,129.31 ล้านบาท  รวยเพิ่มขึ้น 2,548.44  ล้านบาท หรือ 71.17%    ตระกูลเศรษฐีหุ้นไทย 
อันดับ1 ตระกูลมาลีนนท์ ถือครองหุ้นรวมกันมูลค่า 44,176.45 ล้านบาท รวยเพิ่มขึ้นถึง 18,306.34 ล้านบาท หรือ 70.76% ครองตำแหน่งแชมป์ตระกูลเศรษฐีหุ้นไทยอย่างเหนียวแน่นเป็นปีที่12 
อันดับ 2 ตระกูลวิจิตรพงศ์พันธุ์ ถือครองหุ้นรวมกันมูลค่า  37,618.75 ล้านบาท รวยเพิ่มขึ้น 18,804.83 ล้านบาท หรือ 99.95%  
อันดับ3 ตระกูลอัศวโภคิน ถือครองหุ้นรวมกันมูลค่า 21,868.90 ล้านบาท รวยเพิ่มขึ้น 1,753.46 ล้านบาท หรือ 8.72%
อันดับ 4 ตระกูลกาญจนพาสน์ ถือครองรวมกันมูลค่า 20,269.56 ล้านบาท รวยเพิ่มขึ้น 18,629.49 ล้านบาท หรือ 1,135.90% 
และอันดับ5 ตระกูลจิราธิวัฒน์ ถือครองหุ้นรวมกันมูลค่า 18,325.42   ล้านบาท รวยเพิ่มขึ้น 5,039.41 ล้านบาท หรือ 37.93%